หมี (วัฒนธรรมเกย์)

page=112
กลุ่มชุมชนหมีในงาน 2009 มาร์ชาเกย์ในเม็กซิโกซิตี
ในกลุ่มวัฒนธรรมเกย์ หมี หรือ แบร์ (bear) โดยส่วนใหญ่จะหมายถึงผู้ชายที่มีรูปร่างใหญ่ และมีขนมากกว่าปกติ จากทั้งหมดเป็นการสร้างภาพแทนความเป็นชายที่ดูแข็งแรง
รูปแบบของความเป็นหมียังสามารถนิยามได้ถึงลักษณะบุคคล และกลุ่มได้ แต่ทั้งนี้ประเด็นเรื่องหมียังเรื่องที่มีการถกเถียงอย่างต่อเนื่องในกลุ่มหมีเกี่ยวกับองค์ประกอบของบุคคลที่มีลักษณะเป็นหมี โดยคนบางกลุ่มยังให้ความสำคัญของหมีในการแสดงอัตลักษณ์ความเป็นชายที่ชัดเจน และหลีกเลี่ยงที่จะแสดงความอ่อนโยน ขณะที่บางคนมองว่าการเป็นหมีควรได้รับการยอมรับทั้งหมดและไม่ควรแบ่งแยกประเภท

**ลักษณะ**
แจ็ก แรดคลิฟฟ์ผู้มีลักษณะรูปแบบหมี
แจ็ก ฟริตส์เชอร์ นักเขียนและนักประวัติศาสตร์ชาวอเมริกันได้ตั้งข้อสังเกตเกี่ยวกับลักษณะของหมีว่า "เป็นลักษณะทางเพศรองของผู้ชายซึ่งมีทั้งขนบนใบหน้า, ขนตามร่างกาย, มีลักษณะร่างกายสมบูรณ์ และศีรษะล้าน" โดยตั้งแต่ช่วงปลายคริสต์ทศวรรษที่ 2000 ผู้หญิงโดยกำเนิด และผู้ชายข้ามเพศที่มีลักษณะที่มีคล้ายกับหมีเริ่มได้รับการยอมรับมากขึ้นในวัฒนธรรม
ในช่วงหลายปีที่ผ่านมากลุ่มวัฒนธรรมหมีได้ถูกแบ่งย่อยออกไปเนื่องจากกลุ่มผู้ชายบางคนที่นิยามตนเองว่าเป็น "แบรส์" (bears) หรือ "มัสเซิลแบรส์" (musclebears) ไม่ยอมรับผู้ชายที่มีรูปร่างอวบกว่าในกิจกรรมของกลุ่ม ซึ่งทำให้มักจะเกิดข้อถกเถียงเกี่ยวกับในชุมชนหมี ที่ว่าผู้ชายลักษณะหมีบางคนมักจะถูกแบ่งแยกออกมาเนื่องจากรูปลักษณ์ของตนไม่สอดคล้องกับมาตรฐาน "ความเป็นหมีอย่างแท้จริง" (real bear) ซึ่งประเด็นบุคคลที่มีลักษณะอวบหรือไม่อวบมักจะเป็นประเด็นที่เป็นปัญหาทางการเมืองที่ถกเถียงกันในกลุ่ม โดยบุคคลบางคนในกลุ่มมองว่าการมีภาวะน้ำหนักเกินเป็นอีกหนึ่งรูปแบบของการยอมรับตนเอง นอกจากนี้ยังมีหลายคนตั้งข้อสังเกตว่าชุมชนหมียังมีความหลากหลายทางเชื้อชาติ แต่โดยทั่วไปการมีขนเป็นมาตรฐานของการดึงดูดทางด้านกายภาพของบุคคลที่เป็นหมี จากลักษณะทั้งหมดเป็นสิ่งที่เอื้ออำนวยให้กับกรรมพันธุ์ของผู้ชายผิวขาวในด้านของสุนทรียภาพ, สังคม และทางเพศของกลุ่มหมี ทั้งนี้ลักษณะตัวอย่างของผู้ชายยุคใหม่การมีหนวดเคราได้ถูกมองว่าเป็นสัญลักษณ์ของความเป็นชาย

**ข้อวิพากษ์**
จากงานการศึกษาชิ้นหนึ่งได้พบว่ากลุ่มคนที่ระบุว่าตนเองเป็นหมีมีแนวโน้มจะมีเพศสัมพันธ์ทางทวารหนักโดยไม่สวมใส่ถุงยางอนามัยมากกว่าชายรักร่วมเพศกลุ่มอื่น ซึ่งพฤติกรรมดังกล่าวมีความน่ากังวลเพราะอาจจะทำให้มีความเสี่ยงของโรคติดต่อทางเพศสัมพันธ์ ผลการศึกษายังพบว่าบุคคลที่เป็นหมีมักจะมีแนวโน้มความภาคภูมิใจในตนเองต่ำมากกว่าชายรักร่วมเพศกลุ่มอื่น และเป็นตัวกระตุ้นให้เกิดพฤติกรรมทางเพศที่มีความเสี่ยงสูง
สำหรับบุคคลที่เป็นหมีและเป็นกลุ่มคนสีผิวอื่นบางคนมักจะเป็นนักเคลื่อนไหวเกี่ยวกับประเด็นการขาดความหลายชาติทางด้านเชื้อชาติของชุมชนหมี ซึ่งก็ได้มีการสร้างกลุ่มหมีย่อยสำหรับบุคคลกลุ่มสีผิวอื่นเพื่อทำให้ตนเองรู้สึกสบายใจและเป็นที่ยอมรับมากขึ้น

**คำศัพท์เฉพาะ**
มิสเตอร์ดีซีแบร์คับ 2006 และมิสเตอร์ดีซีแบร์ 2006
สำหรับคำศัพท์แสลงบางคำที่เกี่ยวข้องกับชุมชนหมีมีดังต่อไปนี้:- บิกบอย (Big Boy) เป็นคำนิยามสำหรับกลุ่มบุคคลหมีที่มีเชื้อสายแอฟริกันและอเมริกันแอฟริกัน ซึ่งเหมือนกับกลุ่มบุคคลชับ กลุ่มวัฒนธรรมบิกบอยอาจจะถูกพิจารณาว่ามีความแตกต่างจากกลุ่มวัฒนธรรมหมี- ชับ (Chub) เป็นคำนิยามสำหรับกลุ่มผู้ชายที่มีภาวะน้ำหนักมาก ซึ่งคำนิยามดังกล่าวอาจจะเป็นวัฒนธรรมย่อยที่แตกต่างกันของชุมชนเกย์ โดยอาจจะระบุได้ว่ามีความเกี่ยวข้องหรือไม่กับกลุ่มวัฒนธรรมหมี- คับ (Cub) เป็นคำนิยามสำหรับกลุ่มบุคคลที่มีลักษณะอ่อนวัยในลักษณะหมี โดยในบางครั้งอาจจะมีลักษณะรูปร่างเล็ก- ออตเตอร์ (Otter) เป็นคำนิยามสำหรับกลุ่มบุคคลย่อยของกลุ่มวัฒนธรรมหมี ซึ่งเป็นคำนิยามสำหรับผู้ชายที่มีลักษณะขนดกหรือมีรูปร่างเล็ก- แพนด้า (Panda) เป็นคำนิยามสำหรับกลุ่มบุคคลหมีที่มีเชื้อสายเอเชีย- โพลาร์แบร์ (Polar Bear) เป็นคำนิยามสำหรับกลุ่มบุคคลหมีที่มีลักษณะสูงวัยซึ่งจะมีขนบริเวณหน้าและตามร่างกายเป็นส่วนใหญ่ หรือกลุ่มหมีที่มีลักษณะขนอาจจะมีสีขาวหรือสีเทา- ทรานส์แบร์ (Trans Bear) เป็นคำนิยามสำหรับกลุ่มบุคคลข้ามเพศ ซึ่งชายข้ามเพศหรือบุคคลที่มีประสบการณ์การข้ามเพศเป็นผู้ชายมักจะมีลักษณะขนเป็นจำนวนมาก- เออร์ซูลา (Ursula) เป็นคำนิยามสำหรับกลุ่มบุคคลหมีที่เป็นหญิงรักร่วมเพศ- วูล์ฟ (Wolf) เป็นคำนิยามสำหรับกลุ่มบุคคลชายรักร่วมเพศที่มีรูปร่างกำยำ และหนวดเคราซึ่งอาจจะมีรูปร่างผอม, มีกล้ามเนื้อ และแข็งแรง

**อ้างอิง**

**เอกสารอ่านประกอบ**
 Cain, Paul D. and Luke Mauerman (2019). Bears in the Raw. - Hennen, Peter (2008). Faeries, Bears, and Leathermen: Men in Community Queering the Masculine. University of Chicago
*Hoffman, Wayne (2015). An Older Man. A Novella- Hörmann, Rainer (2004). Das Bärenkult: Das Tier im Mann.- accessdate=22 October 2022- Kampf, Ray (2000). The Bear Handbook: A Comprehensive Guide for Those Who Are Husky, Hairy and Homosexual, and Those Who Love 'Em. Haworth Press. 1-56023-996-4
*Luczak, Raymoind (2019). Flannelwood.
*Luczak, Raymond (2016). The Kiss of Walt Whitman Still on My Lips (2016).
*Smith, Travis and Chris Bale (2012). Guide to the Modern Bear.- Suresha, Ron (2002). Bears on Bears: Interviews and Discussions. Alyson Publications. 1-55583-578-3- Wright, Les K. (1997). The Bear Book: Readings in the History and Evolution of a Gay Male Subculture. Haworth Press. 1-56023-890-9- isbn=978-0-7890-0636-3

**แหล่งข้อมูลอื่น**
 หมี (วัฒนธรรมเกย์)
หมวดหมู่:ศัพท์เกี่ยวกับกลุ่มบุคคลที่มีความหลากหลายทางเพศ
หมวดหมู่:วัฒนธรรมของกลุ่มบุคคลที่มีความหลากหลายทางเพศ
หมวดหมู่:กลุ่มบุคคลที่มีความหลากหลายทางเพศ